বাংলার দর্শক গত কয়েক বছরে যাঁকে ‘ঋ’ নামে ডাকতে অভ্যস্ত, সেই ঋতুপর্ণা সেনের অভিনয়ের শুরুটা ছিল বাংলা টেলিভিশনের হাত ধরে। ছবির কাজে একটা সময়ে ব্যস্ত হয়ে পড়ায় টেলিভিশনে নিয়মিত অভিনয় করা আর সম্ভব হয়নি তাঁর পক্ষে। 

এই বিষয়ে অন্যান্য খবর

‘‘ঋ-দির সঙ্গে কাজ! শ্যুটিংয়ের আগে থেকেই নার্ভাস ছিলাম’’


এবেলা.ইন-এর লাইভ আড্ডায় এসে ঋ জানালেন যে টেলিপর্দার প্রতি তাঁর ভালবাসা একটুও কমেনি। ছবি বা ওয়েবসিরিজের পাশাপাশি তিনি টেলিভিশন প্রজেক্টেও কাজ করতে আগ্রহী, যদি চরিত্রটা তেমন আকর্ষণীয় এবং চ্যালেঞ্জিং হয়। 

ছবি: সুদীপ্ত চন্দ
শুধু তাই নয়, ঋ অসম্ভব ভালবাসেন তাঁর নিজের শহরকে। তাই আরও বেশি করে বাংলায় কাজ করতে চান। বাংলার যে কয়েকজন অভিনেত্রী আন্তর্জাতিক পরিসরে প্রশংসিত হয়েছেন, ঋ তাঁদের মধ্যে অন্যতম। কিন্তু তার পরেও বাংলা বিনোদন জগতেই বেশি কাজ করতে আগ্রহী তিনি। 
সম্প্রতি শাইনিং ফিল্মসের শর্ট ফিল্ম ‘ইয়ে রিশতা’-য় অভিনয় করলেন ঋ। পরিচালক সৌম্যজিৎ আদকের এই ছবিটি সদ্য মুক্তি পেয়েছে শাইনিং ফিল্মসের ইউটিউব চ্যানেলে। শাইনিং ফিল্মসের স্টুডিওতে এবেলা.ইন-এর সঙ্গে লাইভ আড্ডায় ছবি নিয়ে তো কথা হল বটেই, পাশাপাশি আমাদের অনুরোধে এবং পাঠকদের অনুরোধে গানও গাইলেন তিনি। 
দেখে নিতে পারেন সম্পূর্ণ লাইভ আড্ডাটি নীচের লিঙ্কে ক্লিক করে—